આ ઉપરાંત ફેસબૂકે તેની જાહેરખબર અંગેની નીતિમાં કેટલાક ફેરફારો પણ જાહેર કર્યા છે. તે મુજબ, જાહેરખબરોને વધુ પારદર્શક બનાવવામાં આવશે. જો તમે હવે જાહેરખબર જોશો તો આ જાહેરખબર કોણે આપી છે તે જોવા મળશે. આ જાહેરખબર આપનાર વ્યક્તિ કે કંપનીએ બીજી કઈ કઈ જાહેરખબરો આપી છે તે પણ તમે જોઈ શકશો. ફેસબૂકના આ પગલાંના લીધે જાહેરખબર આપનાર વ્યક્તિ કે કંપની વધુ જવાબદાર બનશે તેમ મનાય છે. ફેસબૂક સીધી ધમકી, શસ્ત્રના વેચાણ કે વપરાશ, આઘાતજનક સામગ્રી વગેરે પર પ્રતિબંધ મૂકવાનો પ્રયાસ પણ કરશે. જાહેરખબર આપતી વ્યક્તિ કે કંપનીએ વધુ વિગતો આપીને પોતાની અસલિયત છતી કરવાની રહેશે.